CELEX: 62010CN0126
Language: fi
Date: 2010-03-10 00:00:00
Title: Asia C-126/10: Ennakkoratkaisupyyntö, jonka Supremo Tribunal Administrativo (Portugali) on esittänyt 10.3.2010 — FOGGIA-Sociedade Gestora de Participações Sociais SA v. Secretário de Estado dos Assuntos Fiscais

22.5.2010   
            
            
               FI
            
            
               Euroopan unionin virallinen lehti
            
            
               C 134/25
            
         Ennakkoratkaisupyyntö, jonka Supremo Tribunal Administrativo (Portugali) on esittänyt 10.3.2010 — FOGGIA-Sociedade Gestora de Participações Sociais SA v. Secretário de Estado dos Assuntos Fiscais
   (Asia C-126/10)
   2010/C 134/37
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Supremo Tribunal Administrativo
   
      Pääasian asianosaiset
   
   
      Kantaja: FOGGIA-Sociedade Gestora de Participações Sociais SA
   
      Vastaaja: Secretário de Estado dos Assuntos Fiscais
   
      Väliintulija: Ministério Público
   
      Ennakkoratkaisukysymykset
   
   
               a)
            
            
               Mikä on 23.7.1990 annetun direktiivin 90/434/ETY (1) 11 artiklan 1 kohdan a alakohdan merkitys ja soveltamisala, ja erityisesti mikä on käsitteen ”pätevät taloudelliset syyt” ja käsitteen direktiivin 90/434/ETY kattamiin hankkeisiin osallistuvien yhtiöiden ”toiminnan uudelleenjärjestely tai järkeistäminen” sisältö?
            
         
               b)
            
            
               Onko verohallinnon näkemys, jonka mukaan ei ollut olemassa painavia taloudellisia syitä, jotka olisivat oikeuttaneet vastaanottavan yhtiön esittämän verotuksessa huomioitavien tappioiden siirtämiskelpoisuutta koskevan hakemuksen, minkä vuoksi se katsoi, ettei sulautumisen taloudellinen intressi ollut vastaanottavan yhtiön näkökulmasta ilmeinen, kun otetaan huomioon se, ettei sulautuva yhtiö harjoittanut lainkaan toimintaa osakkuuksien hallinnointiyhtiönä eikä sillä ollut rahoitusosuuksia, joten se siirtäisi ainoastaan suuret tappiot, vaikka verohallinto katsoi, että sulautuma oli omiaan vaikuttamaan positiivisesti konsernin kustannusrakenteeseen, tämän yhteisön oikeussäännön mukainen?
            
         
      (1)  Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annettu neuvoston direktiivi 90/434/ETY (EYVL L 225, s. 1).